Farid Xabibulin

Farid Xabibulin (1967-yil 8-noyabrda tugʻilgan) – oʻzbekistonlik sobiq professional futbolchi, yarim himoyachi va hujumchi ampulasida oʻynagan.

 Futbolchilik faoliyati 
Farid Sovet davrida ikki mavsum ustalar musobaqasida qatnashib, quyi ligada „Sohibkor“ (Xalqobod) va „Chirchiq“ jamoalarida toʻp surgan. 1991-yilda „Chirchiq“ tarkibida ikkinchi quyi ligada 23 ta gol urgan.

1992-yildan Oʻzbekiston chempionatida qatnasha boshlagan. SSSR parchalanganidan keyingi ilk mavsumni „Kosonsaychi“ klubi tarkibida oʻtkazgan. 1993-yilda u „Navbahor“ga (Namangan) koʻchib oʻtgan va jamoa bilan bir necha bor chempionatning bronza medali sovrindori, shuningdek, bir marta Oʻzbekiston kubogi sohibi va finalchisi boʻlgan. 1996-yilda Toshkent viloyatining „Doʻstlik“ jamoasiga koʻchib oʻtgan va uning tarkibida olti yil oʻynab, 170 ta oʻyin oʻtkazgan va 76 ta gol urgan. „Doʻstlik“ klubi tarkibida ikki karra chempion va mamlakat kubogi sohibi boʻlgan. „Navbahor“ va „Doʻstlik“ jamoalarida oʻynab, 6 mavsumning har birida 10 tadan ortiq gol urgan. Eng yaxshi natijasini 1997 va 2000-yilgi mavsumda koʻrsatgan va 17 ta gol boʻlgan.

2002-yilda „Qizilqum“ (Zarafshon) jamoasida oʻynab, Oʻzbekiston chempionatining bronza medali sovrindori boʻlgan. Keyinchalik oliy liganing „Metallurg“ (Bekobod), „Andijon“, „Soʻgʻdiyona“ (Jizzax), „Samarqand-Dinamo“ jamoalarida toʻp surgan. Faoliyati yakunida birinchi ligada „Kimyogar“ (Chirchiq), „Shayhontohur“, „SHoʻrchi-Lochin“ jamoalarida ham toʻp surgan. Xabibulin 40 yoshida faoliyatini yakunlagan.

Oʻzbekiston oliy ligasida jami 130 ta gol urgan (boshqa maʼlumotlarga koʻra – 131).

Farid 1996-yilning 11-sentyabr kuni Yaponiya terma jamoasiga qarshi oʻrtoqlik uchrashuvida Oʻzbekiston milliy terma jamoasida debyut qilgan. Umuman olganda, 1996—1997-yillarda u terma jamoada ikkita oʻyin oʻtkazgan, ikkalasida ham zaxiradan maydonga tushgan.

Farid faxriylar musobaqalarida ishtirok etadi.

 Yutuqlar 

 Oʻzbekiston chempioni : 1999, 2000
 Oʻzbekiston chempionatining bronza medali sovrindori: 1993, 1994, 1995, 2002
 Oʻzbekiston kubogi sohibi: 1995, 2000
 Oʻzbekiston kubogi finalchisi: 1993-yil
 Gennadiy Krasnitskiy klubi aʼzosi: 145 gol

 Shaxsiy hayoti 
Bir oʻgʻil, bir qizi bor.

 Manbalar 

 Havolalar 

 Farid Xabibulin Footballfactsru saytida


Turkum:1967-yilda tugʻilganlar
Turkum:8-noyabrda tugʻilganlar
Turkum:Yashayotgan insonlar
Turkum:Oʻzbekistonlik erkak futbolchilari
Turkum:SSSR erkak futbolchilari
Turkum:Oʻzbekiston milliy terma jamoasi erkak futbolchilari
Turkum:Sohibkor futbolchilari
Turkum:Chirchiq klubi futbolchilari
Turkum:Andijon klubi futbolchilari
Turkum:Navbahor futbolchilari
Turkum:Kosonsoy klubi futbolchilari
Turkum:Navbahor futbolchilari
Turkum:Doʻstlik Toshkent futbolchilari
Turkum:Qizilqum klubi futbolchilari
Turkum:Metallurg Bekobod klubi futbolchilari
Turkum:Soʻgʻdiyona Jizzax futbolchilari
Turkum:Dinamo Samarqand futbolchilari
Turkum:Shoʻrchi-Lochin futbolchilari
Turkum:Shayxontohur klubi futbolchilari
Turkum:Erkak futbol yarim himoyachilari
Turkum:Futboldagi erkak hujumchilar
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Alifbo boʻyicha sportchilar